Ինչպես հանդիպման ընթացքում նշեց երգչուհի Իվետա Մուկուչյանը, թեեւ քաշի խնդիր չունի, բայց դիմել է սննդաբանին՝ ձայնալարերը կարգավորելու համար։ Երգչուհին խոստովանում է՝ երկար ժամանակ իրեն անհանգստացրել է ձայնալարերի խնդիրը, իսկ օգնության համար բավական էին Գայանեի մի քանի խորհուրդները․ «Երկար ժամանակ չգիտեի՝ ինչ խնդիր ունեմ, պարզվեց սննդի պատճառով էր, ինչ ուզում էի ուտել, չէր կարելի ձայնալարերիս, սնունդս էլ կարգավորված չէր։ Հիմա Գայանեն օրվա սնունդս այնպես է պատրաստում, որ հանգիստ սնվում եմ, հատկապես սիրում եմ խմորեղենը»։